O **Άιβορ Γκόλντσμιντ Σάμιουελ Μόνταγκου** (αγγλικά: *Ivor Goldsmid Samuel Montagu*, 23 Απριλίου 1904 - 5 Νοεμβρίου 1984) ήταν Άγγλος μοντέρ, σκηνοθέτης, σεναριογράφος παραγωγός, κριτικός του κινηματογράφου, αθλητής του πινγκ πονγκ και κομμουνιστής. Συνεισέφερε αρκετά στην πνευματικότητα που απέκτησε ο βρετανικός κινηματογράφος κατά τη διάρκεια του Μεσοπολέμου. Ήταν, επίσης, ο ιδρυτής της Διεθνής Συνομοσπονδίας Πινγκ Πονγκ.

Βιογραφία
---------

Γεννήθηκε στο Λονδίνο στις 23 Απριλίου του 1904 και μεγάλωσε μέσα στον πλούτο. Ο πατέρας του ήταν ο Βαρόνος Λούις Μόνταγκου και η μητέρα του η Γκλάντις Χέλεν Ρέιτσελ Γκόλντσμιντ. 

Το 1925, μαζί με τον Βαρόνο Σίντνεϋ Μπέρνστεϊν ίδρυσαν τη Film Society, έναν οργανισμό που πρόβαλε σινεφίλ και πειραματικές ταινίες. Ο Μόνταγκου, έγινε ο πρώτος κριτικός κινηματογράφου της *The Observer* και της *New Statesman*. Συμμετείχε και ως μοντέρ, στην ταινία του Άλφρεντ Χίτσκοκ, *The Lodger* (1927), ενώ κατά τη διάρκεια της δεκαετίας του 1930, ξεκίνησε να εργάζεται και στην Gaumont-British, εκεί συνεργάστηκε αρκετές φορές ως παραγωγός με τον Χίτσκοκ.

Από τη μικρή ηλικία ο Μόνταγκου, είχε ενταχθεί σε προοδευτικά κινήματα, αρχικά στο κόμμα Fabian Society και μετέπειτα με το Βρετανικό Σοσιαλιστικό Κόμμα και το Κομμουνιστικό Κόμμα Μεγάλης Βρετανίας. Η ενασχόλησή του με τον κομμουνισμό, τον έφερε πιο κοντά σε σπουδαίους Σοβιετικούς του κινηματογράφου. Μετά τον Δεύτερο Παγκόσμιο Πόλεμο, επικεντρώθηκε περισσότερο στην κριτική του κινηματογράφου. Ήταν επίσης μέλος του Παγκοσμίου Συμβουλίου Ειρήνης, ενώ αργότερα ίδρυσε και το Προοδευτικό Ινστιτούτο Κινηματογράφου.

Γνωστός είναι και ως αθλητής του πινγκ πονγκ, εκπροσωπώντας τη Βρετανία ανά τον κόσμο. Μεγάλη ήταν η βοήθεια του και στο πρώτο Παγκόσμιο Πρωτάθλημα, του 1926. Στη Διεθνή Συνομοσπονδία Πινγκ Πονγκ, υπήρξε πρόεδρος της έως και το 1967. Επίσης, ίδρυσε και την Αγγλική Ομοσπονδία Πινγκ Πονγκ. Το 1995, εισήλθε και στο Hall of Fame της επιτραπέζιας αντισφαίρισης. Κατά τη διάρκεια του Δευτέρου Παγκοσμίου Πολέμου, ο Μόνταγκου υπήρξε και κατάσκοπος, περισσότερο όμως ως ιδεαλιστής, που προσπαθούσε να πατάξει τον φασισμό. Το 1959, η Σοβιετική Ένωση, τον τίμησε με το Βραβείο Ειρήνης Λένιν. 

Πέθανε στις 5 Νοεμβρίου του 1984, στο Λονδίνο, σε ηλικία 80 ετών.

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 5  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12820294z. Ανακτήθηκε στις 10  Οκτωβρίου 2015.
3. 1 2  (Αγγλικά) *SNAC*. w65j18h9. Ανακτήθηκε στις 9  Οκτωβρίου 2017.
4. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 25  Φεβρουαρίου 2017.
5. ↑  *LIBRIS*. 26  Μαρτίου 2018. libris.kb.se/katalogisering/qn2596v8467sflm. Ανακτήθηκε στις 24  Αυγούστου 2018.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12820294z. Ανακτήθηκε στις 10  Οκτωβρίου 2015.
7. ↑  127731. Ανακτήθηκε στις 23  Απριλίου 2022.
8. ↑  p58984.htm#i589840. Ανακτήθηκε στις 7  Αυγούστου 2020.
9. 1 2  Darryl Roger Lundy: (Αγγλικά) *The Peerage*.
10. ↑  Ian Aitken (18 Οκτωβρίου 2013). *Encyclopedia of the Documentary Film 3-Volume Set*. Taylor & Francis. σελ. 2224. ISBN 978-1-135-20627-7.
11. ↑  «Ivor Goldsmid Montagu». International Jewish Sports Hall of Fame. Ανακτήθηκε στις 3 Απριλίου 2014.
12. ↑  Records of the Government Code and Cypher School 15/43, British National Archives, Kew
13. ↑  Macintyre, Ben. *Operation Mincemeat*. σελίδες 89–93.

Περαιτέρω μελέτη
----------------

* Griffin, Nicholas (2014). *Ping-Pong Diplomacy: The Secret History Behind the Game That Changed the World*. Simon and Schuster. ISBN 9781451642773.

Εξωτερικοί σύνδεσμοι
--------------------

* Ivor Montagu στην IMDb
* Times obituary

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14899179
* **Europeana**: agent/base/79587
* LCCN: n79021161
* ISNI: 0000 0001 2121 6765
* GND: 117127914
* SELIBR: 322748
* SUDOC: 086019317
* BNF: cb12820294z (data)
* NKC: xx0164608
* BNE: XX1379169

 |

 |